Jolanda Neff

| Mitalit | Mitalit | Mitalit |  |
| --- | --- | --- | --- |
|  Jolanda Neff vuonna 2014  |  Jolanda Neff vuonna 2014  |  Jolanda Neff vuonna 2014  |  |
Maa:  Sveitsi
Naisten maastopyöräily
| Olympialaiset  | Olympialaiset  | Olympialaiset  |  |
|  Kultaa | Tokio 2020 | maastoajo |  |
| MM-kilpailut  | MM-kilpailut  | MM-kilpailut  |  |
|  Kultaa | Cairns 2017 | maastoajo |  |
|  Kultaa | Cairns 2017 | viesti |  |
|  Kultaa | Lenzerheide 2018 | viesti |  |
|  Kultaa | Mont-Sainte-Anne 2019 | viesti |  |
|  Hopeaa | Hafjell 2014 | viesti |  |
|  Hopeaa | Mont-Sainte-Anne 2019 | maastoajo |  |
|  Hopeaa | Les Gets 2022 | maastoajo |  |
| Maratonmatkan MM-kilpailut  | Maratonmatkan MM-kilpailut  | Maratonmatkan MM-kilpailut  |  |
|  Kultaa | Laissac 2016 | maraton |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | henkilökohtainen |  |
| EM-kilpailut  | EM-kilpailut  | EM-kilpailut  |  |
|  Kultaa | Chies d’Alpago 2015 | maastoajo |  |
|  Kultaa | Huskvarna 2016 | maastoajo |  |
|  Kultaa | Huskvarna 2016 | viesti |  |
|  Kultaa | Glasgow 2018 | maastoajo |  |
|  Kultaa | Brno 2019 | maastoajo |  |
|  Hopeaa | Berna 2013 | viesti |  |
|  Hopeaa | St. Wendel 2014 | maastoajo |  |
| Maratonmatkan EM-kilpailut  | Maratonmatkan EM-kilpailut  | Maratonmatkan EM-kilpailut  |  |
|  Hopeaa | Singen 2015 | maraton |  |
Jolanda Neff (s. 5. tammikuuta 1993) on sveitsiläinen maastopyöräilijä, joka edustaa RV Alternrheiniä ja Stöckli-Pro-Teamia. Neff on 168 senttimetriä pitkä ja painaa 53 kilogrammaa.
Neff on saavuttanut kolmesti alle 23-vuotiaiden MM-kultaa, vuosina 2012, 2013 ja 2014. Saman ikäluokan EM-kilpailuissa hän sai kultaa 2012 ja hopeaa 2014. Aikuisten sarjassa hän saavutti EM-hopeaa viestissä 2013 ja maastoajossa 2014. Kesäkuussa 2015 Neff voitti henkilökohtaisen kilpailun kultaa historian ensimmäisistä Euroopan kisoista Bakusta. Näin ollen Neffistä tuli historian ensimmäinen Euroopan kisojen kultamitalisti. Hän voitti samana vuonna maastoajon Euroopan-mestaruuden ja sai maratonmatkalla EM-hopeaa.
Neff voitti maailmanmestaruuden maratonmatkalla 2016, maastoajossa 2017 sekä viestissä 2017, 2018 ja 2019. MM-hopeaa hän sai viestissä 2014 sekä maastoajossa 2019 ja 2022. Hän voitti Euroopan-mestaruuden maastoajossa ja viestissä 2016 sekä maastoajossa 2018 ja 2019.
Tokion kesäolympialaisissa Neff voitti maastoajon kultaa. Hän voitti maastoajon maailmancupin kokonaiskilpailun 2014, 2015 ja 2018 sekä sijoittui toiseksi 2019.
Vuonna 2014 Neff valittiin Sveitsin vuoden naispyöräilijäksi. Hänen valmentajanaan toimii hänen isänsä, itsekin urallaan maastopyöräillyt Markus Neff.
Neff kilpailee myös maantiepyöräilyssä. Hän voitti 2015 maantieajossa Sveitsin-mestaruuden ja sijoittui Richmondin MM-kilpailuissa yhdeksänneksi. Seuraavana vuonna hän sijoittui Trofeo Alfredo Binda -kilpailussa kolmanneksi sekä voitti Puolan ympäriajon ensimmäisen ja kolmannen etapin sekä kokonaiskilpailun. Rio de Janeiron olympialaisissa hän oli maantiejossa kahdeksas. Hän voitti maantieajon Sveitsin-mestaruuden 2018. Hän voitti vuoden 2023 Trofeo Ponente in Rosa -kilpailussa kokonais- ja pistekilpailun sekä 3. ja 4. etapin.
Neff on kilpaillut huipputasolla myös cyclocrossissa. Hän voitti vuonna 2019 Sveitsin-mestaruuden ja DVV Trophy -sarjaan kuuluneen Baalin kilpailun sekä sijoittui MM-kilpailuissa viidenneksi.